**«Сәкен Жүнісов: «Жаралы гүлдер»**

(Сайыс сабақ)

**Мақсаты:** С. Жүнісовтың өмір баянымен таныстыру. «Жаралы гүлдер» пьесасын пысықтай отырып, балалардың сөздік қорын молайтып, тіл байлығын дамыту. Қазақ тілін сүюге, құрметтеуге тәрбиелеу. Балаларды шапшаңдыққа, тез ойланып, ұтқыр жауап беруге жетелеу.

**Түрі:** сайыс сабақ

**Әдіс-тәсілдер:** топтық, сұрақ-жауап.

**Көрнекіліктер:** шарлар, фотосуреттер, слайдтар.

**Тәрбиеші:** Иісі қазақ атына қанық, бейнелеп айтсақ, еңбектеген баладан, еңкейген кәріге дейін есімін елі жақсы білетін, туған халқы үкілеп «Сәкен сері» деп атаған, әдеби туындыларымен кең танылған, көрікті сөз бен көркем ойымыздың аса көрнекті өкілдерінің бірі, Қазақстанның халық жазушысы, Мемлекеттік сыйлықтың лауреаты Сәкен Жүнісов атамыздың «Жаралы гүлдер» пьесасы желісімен ұйымдастырылған сайыс сабағымызға қош келдіңіздер!

Бүгінгі сайысқа 2 топ қатысады. 1-ші топ ***«Алғырлар»,*** 2-ші топ ***«Ойшылдар»***.

Сайыстың әділ бағасын беретін қазылар мүшесіне қошемет.

Сайыс ережесімен таныстырып өтейін: сайыс 4 кезеңнен тұрады. Кезең сайын команда ұпайлары сараланып, аз ұпай жинаған командадан 1 ойыншы шығып отырады. Егерде команда ойыншылары тақырыпқа байланысты қосымша мәлімет беретін болса, онда команда ойыншысын жоғалтпайды. Олай болса, біз бастаймыз!

**І кезең «Сұрақ-жауап»**

**-Құрметті, сайысымыздың қатысушылары, бұл кезеңде пьеса желісі бойынша екі тоқпа бірдей сұрақтар қойылады. Қай топ бірінші болып жауап беретін болса, сол топ қоржындарына ұпайларын еншілейді.**

1. Басты кейіпкерлерді атаңыз? (Бақыт, Қасым, Аплаш, Балташ, Балшекер, Т. Э. Ивановна, Баттал, Гүлсім, Военком, Т. К. Федорович, Неміс офицері)

2. Драмалық поэма неше бөлімнен тұрады? (2)

3. Бақыттың лақап аты? (Сыбызғы)

4. Бірінші көріністі суреттеңіз? (Бір топ оқушылар, пианино, ақын Бақыт)

5. Күз. Кеш. Егіс даласы. Шағын қос. Қос басында екі бала – Қасым (Пипин Короткий) мен Бақыт (Сыбызғы) шөп машинасы шалғысын қайрап отыр. Шаң-шұң, бірін-бірі қуып екі бала келеді: Аплаштың (Қожанасыр) қолында бишік, Балташтың (Кеңірдек) қолында ...? (Заноска)

6. Жерге дастарқан жайып, алқа-қотан отырған балаларға Балшекер шай жасап, орталарына нені қояды? (Бір таба бидай)

7. Тырау-тырау, тырналар,

Тізіліп қайда барасың?

Сәлемімді ала бар

Көрсең майдан даласын. Кімнің өлең жолдары? (Бақыт)

8. Батталдың майдандағы әңгімесінде бірге болған серігі? (сержант Иванов)

9. Баттал немістің тигрі деп нені айтты? (Танк)

10. Аплаш пен Балташтың сүйіншілегені не еді? (Доп)

11. Басында қауырсын қадаған ескі шляпа, самайынан ақ шашы көрінген, жеңіл пальтолы, дірілдеп тоңған елулердің мол ішіндегі әйел? (Эмма Ивановна Таурид)

12. Мектеп директоры? (Гүлсім Махмутовна)

13. Бақыттың фамилиясы? (Мәмбетов)

14. Қасымның фамилиясы? (Жәкібаев)

15. Қасым «қып-қызыл, қоп-қоңыр, қап-қара, көкпеңбек, аппақ, сап-сары» деген бояуларды орысшаға қалай аударды? («Кып-красный, сіп-сини, беп-белый, кап-каришни»)

16. Эмма Ивановна ұлының етігін кімге сыйлайды? (Бақыт)

17. Эмма Ивановнаның ұлының есімі? (Таурид Карл Федорович)

18. Карлдың соңғы тілегі? (Бетховеннің «Айлы түні»)

19. Баттал майдандағы әңгімесінде өзін қай батырдың бөлесімін дейді? (Қамбар)

-Осымен І кезең аяқталды. Қай топ қанша ұпайға иеленгенін қазылар алқасынан білейік.

Ұпайы аз топ мүмкіндікті пайдаланып, С. Жүнісовтың өмірбаянымен таныстырады.

***Сәкен Жүнісов 1934 жылы 11 ақпанда Ақмола облысының дүниеге келген. Сәкен өз әкесі Нұрмақтан гөрі, арғы атасы Жүніске мінезімен ұқсаған. Әкесі мен анасы ұстаз болған. Қазақ мемлекеттік университетін аяқтаған. Еңбек жолын "Пионер" (қазіргі "Ақжелкен") журналында бастады.***

Жарайсыңдар! Олай болса, топ - мүшесін сақтап қалды. Келесі кезеңдерге сәттілік тілейміз.

**ІІ кезеңді бастаймыз. Экранда ұяшықтар берілген. Ұяшықтарды таңдай отырып, сәйкесінше тақырыптар бойынша тапсырмалар орындаймыз. Кезек - ұпайы көп топқа беріледі.**

|  |  |  |  |
| --- | --- | --- | --- |
| **«Кейіпкерлер»** | **1** | **2** | **3** |
| **«Оқиғаны жалғастыр»** | **1** | **2** | **3** |
| **«Мен саған, сен маған»** | **1** | **2** | **3** |
| **«Менің ойымша ...»** | **1** | **2** | **3** |

**«Кейіпкерлер»:**

**Қасымға (Пипин короткий) мінездеме.** Ашық мінезді, қалжыңбас, тілге шешен, балалардың ішіндегі ең үлкені. Бойы аласа болғандықан, Пипин короткий деп атап кеткен.

**Эмма Ивановна Тауридке мінездеме.** Эмма Ивановна Таурид – ұлты неміс. Мінезі жұмсақ, оқымысты, нағыз зиялы, жасы елуден асқан мұғалима.

**Баттал суреттеңіз.** Баттал **-** майдангер (бір көзі шыны көз) – эмоционалды, ашушаңдау, сөзге тоқтамайтын, ұрда-жық адам.

**«Оқиғаны жалғастыр»**

**Баттал майдандағы әңгімесін айтып болғанда, жерге дастарқан жайып, алқа-қотан отырған балаларға Балшекер шай жасап, орталарына бір таба бидай қояды. Жалғасы?**

Баттал балалардың тоң майға қуырған бидайын көріп ашуланады. «Бір дән – неміске атылатын бір оқ», нанды алдымен майданға жөнелту керек – деп, теріс айнальш жүріп кетеді.

**Бақыттың үйі. Бақыт пен Қасым қолдасып диірмен тартып, ыңылдап ән айтып отыр. Сырттан жүгіріп Аплаш пен Балташ келеді. Жүздерінде қуаныш. Жалғасы?**

Аплаш пен Балташ сүйіншілеп келеді. Олардың қолында доп болады. Ол допты олар переселен немістің ұлынан екі кесе бидайға айырбастап алыпты. Бақыт шамданып, допты жарып тастайды.

**Сүт машинаның барабанынан жасалған қоңырауды дамылсыз соғып, ерсілі-қарсылы жүгірген оқушы. Шағын мектеп бөлмесі. Бөлме ішінде алысып-жұлысқан балалар ойнап жүр. Жалғастыр?**

Орыс тілі сабағына балалар Баттал Шарықбаевты өзі үйреткен әнмен қарсы алмақшы болады. Бірақ есіктен директор Гүлсім апай мен Эмма Ивановна кіреді. Балалалар түк түсінбей, дабырласып кетеді. Сөйтіп, жаңа мұғалима сабақ бастайды. Олар «По военной дороге шел в борьбе» әнін талдайды.

**«Мен саған, сен маған»**

***(Бұл ұяшықты таңдаған топқа қарсы топ сұрақ қояды)***

**1. «По военной дороге шел в борьбе» әнінің сөздерін жатқа айтып беріңдерші?**

«По военной дороге шел в борьбе,

И тревоге боевой восемнадцатый год.

Были сборы не долги,

От Кубани до Волги

Мы коней поднимали в поход...»

**2. Эмма Ивановна алфавиттің бәріне ат қойып үйретті. Соларды атаңдаршы?**

«А – акула, бэ – букашка, вэ – ворона, гэ – глаза...»

**3. А п л а ш: Мен өзімді-өзім көрмегелі екі жыл болды. Әпкемнің айнасы ана жылы сынып қалған – деп, неғып айтады?**

Бақыт Эмма Ивановна берген етікті кигенде, Аплаш етікке тесірейе қарайды. Балшекер неге сонша қарадың дегенде, етіктен өзімді көріп тұрмын дейді. Соған Қасым күлгенде ол солай деп айтады.

**«Менің ойымша ...»**

**1. Сенің ойыңша, Батталдың Тауридке өшіге қарауы неде деп ойлайсың?**

-Менің ойымша, оның ұлты неміс болған соң, фашист деп қабылдайды. Жаудың аты жау деп біледі.

**2. Баттал балалардың тоң майға қуырған бидайын көріп ашуланғаны дұрыс па?**

- Менің ойымша, дұрыс. Балалардың қарны қаншалықты аш екенін білсе де, бірінші кезекте ол майданды, от кешіп жүрген майдангерлерді ойлады.

**3. Сенің ойыңша, балаларға күздің қара суығында далада қара жұмыс жасатқандары дұрыс па?**

-Менің ойымша, ол кезде басқа амал болған жоқ. Военкомның айтқаны бар: Мұндағы айыр күрек те – соғыстағы мылтық. Егін даласы да – екінші майдан. Сондықтан,тылда жүріп жеңіске қосқан үлкен үлес деп білемін.

**Тәрбиеші:** -Осымен ІІ кезең аяқталды. Қай топ қанша ұпайға иеленгенін қазылар алқасынан білейік.

Ұпайы аз топ мүмкіндікті пайдаланып, С. Жүнісовтың шығармаларымен таныстырады.

***Сәкен сері «Ақан сері" дилогиясы, "Жапандағы жалғыз үй", "Заманай мен Аманай" романдарының, "Ажар мен ажал", "Тұтқындар", "Қызым, саған айтам", "Жаралы гүлдер", "Қос анар" тағы басқа пьесаларының авторлары. Балаларға арналған "Сонарда" деп аталатын алғашқы кітапшасы 1959 жылы шықты.***

**ІІІ айналымға өттік. Экранға назар аударамыз. 3-ші кезеңнің шарты - берілген нұсқалардың дұрысын таңдау керек. Кезек - ұпайы көп топқа беріледі. Ондай болса, сәттілік.**

А. Даң-дұң, даң-дұң – қалай болса солай тартылған арфаның үні. (Пианино)

Б. Бұл – компазитор Бақыт. (Ақын)

**С. Военкомат. Соғыс комиссарының кабинеті. Үстел. Биікте Сталиннің портреті.**

А. Қасым, Бақыт, Аплаш, Балташ, Алтош, Балшекер. (Алтош)

Б. Ұзынды-қысқалы қолқылдаған плащ, кең гимнастерка, каска, фуражка, танкішілер шлемі. (Шинель)

**С. Сырттан «тр-тр-р!» деген дауыс шығады да, Баттал айғайлай келеді.**

А. Жаз. Кеш. Егіс даласы. (Күз)

**Б. Ер екенім рас! Бірақ андағы заноскамен жарғызатын сенің басыңдай далада жатқан бас жоқ.**

С. Тап алдымыздан әңкиіп немістің мысығы шыға келмесі бар ма. (Тигр)

А. Соңғы рет марқұм Бәйгешолаққа мінгесіп Федоров деген сержант екеуіміз немістерден тіл әкелуге шыққанбыз. (Иванов)

Б. Тигрдің ішінен қарасы мыңға тарта неміс шашылып қалды. (жүзге)

**С. Украинаның айы қазақы арбаның доңғалағындай үлкен болады екен.**

**А. Әй, осында военком келе жатыр... Қасында перселен әйел бар.**

Б. Бақыт пен Қасым қолдасып диірмен тартып, ыңылдап ән айтып отыр. Саңқ етіп телевизор сөйлейді. (Радио)

С. Балташ артына жасырып тұрған баскетбол добын жерге бір ұрады. (Валейбол)

А. Су машинаның барабанынан жасалған қоңырауды дамылсыз соғып, ерсілі-қарсылы жүгірген оқушы. (Сүт)

Б. Эмма Ивановна сынып жетекшілерің. Неміс тілінен сабақ береді. (Орыс тілі)

**С. Батеке, сіздің атыңыз енді Батекең емес, Шалбарбек болды.**

А. Әй, Бақыт, «Асан Қайғы» күйін салып жіберші... (Адай)

**Б. Неміс болғанмен, фашист емес қой бұлар.**

С. Петербург университетінде сабақ берген оқымысты адам. (Саратов)

А. Бақыт астына тапал орындық қойып, пеш аузында жылынып отыр. Аяғында тәпішке. (Пима)

Б. Кітап бетіне шимайлап пьеса жазады да, дауыстап оқиды. (Өлең)

**С. Тегі, менің миым да тауықтың миына айналып кетсе керек.**

**А. Жүгіріп Балшекер кіреді, қолында келапандай екі пима.**

Б. Эмма Иванов-на Пушкин деген жазушының соғыс туралы жазғандарын оқып, түсіндірді. (Симонов)

С. Сырттан Таурид кіреді, қолында үлкен доп. (Түйіншек)

А. Военкомның кабинеті. Ашық терезеден қарғалар үні естіледі. (Торғайлар)

Б. Сасқан үйрек алдымен сүңгиді. (Артымен)

**С. «Жауды аяған жаралы»**

**Тәрбиеші:** -Осымен ІІІ кезең аяқталды. Қай топ қанша ұпайға иеленгенін қазылар алқасынан білейік.

Ұпайы аз топ мүмкіндікті пайдаланып, С. Жүнісовтың өнерімен таныстырады.

***Асқан таланты үшін қазақ зиялылары оны Сәкен сері деп атаған. Ол карикатуралар салған, домбыра, пианино, мандолин аспаптарында ойнап, ән айтқан. Сонымен қоса ол қазақша күрес сайыстарына қатысқан. Ол 17 пьеса жазған. Соның ішінде «Жаралы гүлдер пьесасын» 1973 жылы жазған.***

**-Жарайсыңдар! Енді 4 кезең. Бұл кезең шығармашылықты талап ететін болады. Екі топқа бірдей тапсырма – «ЖАРАЛЫ ГҮЛДЕР» драмасына қысқа уақыт аралығында постер (афиша) жасаймыз. Ондай болса, тақырыпқа сай ой-қиялдарыңды қағаз бетіне түсіретін кез келді.**

**1 бала:**

Сүйемін туған тілді - анам тілін,

Бесікте жатқанымда-ақ берген білім

Шыр етіп жерге түскен минутімнен

Құлағыма сіңірген таныс үнім.

**2 бала:**

Ана тілің – арың бұл,

Ұятың боп тұр бетте.

Өзге тілдің бәрін біл,

Өз тіліңді құрметте!

**3 бала:**

Қазағым-ау, бір-бір үлкен жүрексің,

Қадамыңа бір құдайым гүл ексін.

Тәуелсіз ел- ана тілін ардақтап,

Тәуелсіз ел- ана тілін ту етсін.

**-Балалар, сендердің ойларыңша, Сәкен атамыз пьесаны неліктен «Жаралы гүлдер» деп атады ?** (Балалардың ойы)

-Осымен біздің сайыскерлер 4 кезеңнен де өтті. Ендігі кезек төрелік еткен қазылар алқасында. Сайыс сабағымыздың нәтижесін күтеміз.

**Қорытынды:** Сәкен Жүнісов әдебиетші, жазушы, ақын, ұстаз, журналист, драматург, аудармашы, публицист, әдебиет сыншысы, қоғам қайраткері. Ол – ел-жұртына кеңінен танылған, халықтың  сері азаматы, қадірменді ұлы, шын мәніндегі халық жазушысы. Оның қаламынан шыққан әрбір еңбегі үнемі халықтың жүрегіне жол тауып, рухани асыл қазынасына айналды. Ол әдебиет пен өнер шеберлерінің ішіндегі аса дарындыларының бірі екені сөзсіз... Сайыс сабағымызды келіп, тамашалағандарыңыз үшін алғысымыз шексіз! Қош-сау болыңыздар!